রেকর্ড ২৫.২০ কোটিতে ক্যামেরন গ্রিন-কে কিল কেকেআর!

ওয়েব ডেস্ক : আইপিএলের ইতিহাসে সবচেয়ে দামি বিদেশি খেলোয়াড় হলেন অস্ট্রেলিয়ার ক্যামেরন গ্রিন (Cameron Green)। তাঁকে ২৫ কোটি ২০ লক্ষ টাকাতে কিনল কলকাতা নাইট রাইডার্স (Kolkata Knight Riders)। এর আগে মিচেল স্টার্ককে ২৪.৭৫ কোটিতে কিনেছিল কলকাতা। তিনিই ছিলেন কেকেআর-এর (KKR) সবচেয়ে দামী খেলোয়াড়। তার পরেই এবার আইপিএলের ইতিহাসে সব থেকে দামি বিদেশি হলেন তিনি।

আগামী বছর হতে চলেছে ১৯তম আইপিএল (IPL)। এই মেগা টুর্নামেন্টের মঙ্গলবার আবুধাবিতে ইন্ডিয়ান প্রিমিয়ার লিগের নিলাম। সেখানেই আইপিএলের ইতিহাসে সব থেকে দামি বিদেশি খেলোয়াড় হলেন অস্ট্রেলিয়ার ক্যামেরন গ্রিন। এদিন তাঁকে কেনা নিয়ে কলকাতা নাইট রাইডার্স এবং রাজস্থান রয়্যালসের মধ্যে শুরু হয়েছিল লড়াই। তার পরেই সেই সেই লড়াইয়ে প্রবেশ করে চেন্নাই সুপার কিংস (CSK)। তবে অবশেষে তাঁকে কিনে নেয় কেকেআর।

আরও খবর : মোহালিতে ম্যাচ চলাকালীন পর পর গুলি! মৃত্যু কবাডি খেলোয়াড়ের

প্রসঙ্গত, আইপিএল-এর নিলাম নিয়ে উন্মাদনা তুঙ্গে ছিল। এবার নিলামের জন্য স্লট রয়েছে ৭৭টি। এর মধ্যে বিদেশিদের জায়গা রয়েছে ৩১টি। ফলে দলগুলি আগামী আইপিএল মরশুমের আগে নিজেদের দল গোছানোর চেষ্টা করবে। আগামী বছরের ২৬ মার্চ থেকে ৩১ মে পর্যন্ত চলবে আইপিএল (IPL)। কিন্তু তার আগেই আবুধাবিতে মিনি নিলাম থেকে এর দামামা বেজে গেল।

এদিন মোট ১০টি দল মোট ২৩৭ কোটি টাকা নিয়ে নেমেছে। তবে এই নিলামে সব থেকে বেশি টাকা রয়েছে কলকাতা নাইট রাইডার্সের কাছে। সেই টাকার পরিমাণ হল ৬৪ কোটি ৩০ লক্ষ কোটি টাকা। সেই টাকার মধ্যে একটা বড় পরিমান টাকা দিয়ে ক্যামেরন গ্রিনকে নিল কেকেআর।

দেখুন অন্য খবর :